Plaasmoorde!!!!! Farm Murders!!!!! - Page 317 - Stormfront
Page 317 of 673 « First < 217 267 303 304 305 306 307 308 309 310 311 312 313 314 315 316 317 318 319 320 321 322 323 324 325 326 327 328 329 330 331 367 417 > Last »
10-24-2008, 03:32 PM #3161
10-24-2008, 03:33 PM #3162
Verdagtes sê hulle is verkeerdelik by moord betrek
"Jy is die een wat die klein driejarige dogtertjie geskiet het en drie dae later in me. Kathy Odendaal se huis ingegaan het, haar beroof en vermoor het.
"As die veiligheidswagte nie betyds opgedaag het nie, sou julle haar ook verkrag het."
Staatsadvokaat Petra van Basten het mnr. Mohlatsi Alfred Matlala (23) gister in die Pretoriase hooggeregshof met dié beskuldigings gekonfronteer.
Matlala en mnr. Jacob Tshepo Dithung (29) staan tereg op 15 aanklagte van onder meer moord, huisbraak, roof met verswarende omstandighede, poging tot moord en poging tot verkragting. Hulle het gister albei in hul getuienis aangevoer hulle is onskuldig betrek.
Volgens Matlala het hy die dag van 16 Oktober verlede jaar, toe Odendaal (51) vermoor is, kortpad deur Lynnwood Manor gevat op pad huis toe.
'n Vragmotor het uit die bloute voor hom stilgehou. Twee mans het agter van die vragmotor afgespring terwyl 'n derde voor uit die vragmotor geklim het.
Matlala het getuig hulle het hom met 'n graaf en 'n baksteen begin aanrand en 'n vuurwapen op hom gerig.
Hy het flou geword en by die Garsfontein-polisiekantoor bygekom.
Dithung het, volgens Matlala, aan hom vertel hy (Matlala) is na Odendaal se huis geneem en in die huis rondgeneem. Matlala kon nie verduidelik hoe Odendaal se motorsleutels en juwele in sy sakke beland het nie.
Odendaal se man, Gideon, het die motorsleutels en juwele uitgeken.
"Haar selfoon is in jou onderbroek en haar bloed op jou klere gevind. Hoe kom dit daar?" het Van Basten aan Matlala gevra.
Matlala het gesê die bloed het op sy klere gekom toe hy deur polisielede deur die huis geneem is.
Hy het ontken daar was 'n selfoon in sy onderbroek. Van Basten het dit ook aan Matlala gestel dat sy bloed op 'n venster in die Ebrahim-huis gevind is.
Die Ebrahims is drie dae voor Odendaal se moord in hul huis in dieselfde straat oorval en beroof.
Hul Malawiese huiswerker se dogtertjie, Alphiner Ndalana (3), is in dié voorval in die rug geskiet.
Dithung het getuig hy was nie betrokke by een van die voorvalle waarvan hy beskuldig word nie.
Die aand van Odendaal se dood was hy op pad huis toe toe 'n veiligheidswag hom in die straat aangerand het, het hy getuig.
Dithung het gesê hy het ook flou geword. Toe hy bykom, het hy gesien hy is vasgemaak.
Polisielede het hom na Odendaal se huis geneem, waar hulle hom aangerand het, het Dithung getuig.
Die polisie het hom in die huis ingeneem, waar "hulle my elke twee minute geslaan het".
10-24-2008, 03:34 PM #3163
Aanval draai sy lewe om
Machadodorp. – Flip Taljaard (54) wil vandag sy aanvallers bedank vir die handomkeer-verandering in sy lewe.
Hy is in 1997 op 'n plaas naby Badplaas aangeval en só ernstig beseer dat hy vyf operasies moes ondergaan in die 55 dae wat hy in die hospitaal deurgebring het. Vandag is hy dankbaar, want dit was in dié tyd dat hy 'n ontmoeting met sy Skepper gehad het.
"My lewe was sedert ek in 1981 ernstig begin skilder het een groot dagga-waas. Ek het van kuns, drank en dagga geleef tot my bekering in 1997.
"In die hospitaal het ek heeltyd 'n gedaante agter my gesien en met hom gepraat. Ander moes seker gedink het ek is mal.
"Ek het op 'n dag 'n soort vi?sioen gehad. Jesus en die duiwel het om die beurt name uit 'n hoed getrek. Skielik het alles helder geword en ek was by my positiewe. Ek het net geweet Jesus het op daardie oomblik my naam getrek en ek behoort aan Hom," het Flip vertel.
Met sy wilde bos rooi hare begroet dié kleurvolle karakter van Machadodorp iedereen wat sy winkeltjie betree met 'n paar handgebare.
Híér is Flip in sy element. Dit is 'n meubelwinkel, 'n pandjieswinkel, 'n snuffelwinkel, 'n kantoor vir Flip se "manne-goed" en 'n studio en kunsgalery vir al Flip se asemrowende skilderye. Dié kunswerke wissel van engele en die Mona Lisa wat knipoog tot Nelson Mandela en allerlei natuurtonele.
Hy en sy vrou, Alta, woon in 'n paar aangrensende vertrekke. Die res van hul massiewe outydse huis word as 'n gastehuis bedryf.
Flip se beertjie-kamer is in die Taljaards se deel te vinde. Elke stukkie van die kamermure en dak is oortrek met sowat 3 500 sagte speelgoed wat Flip uit die muntmasjiene in die dorp gevang het. Hy was so rats dat die eienaars naderhand liefs die masjiene verwyder het.
Maar kuns is hierdie eksentrieke man se eintlike passie.
Hy put sy inspirasie uit mooi prentjies. "Ek skilder ook opdragte en fotostudies en restoureer skilderye."
Flip glo hy word in alles ge?seën. "Ek het 'n lekker vrou, 'n lekker huwelik, 'n lekker huis en 'n lekker lewe – dit kom alles van die Here af."
Hy sal net nog eendag weer pal agter sy esel wil inskuif en so sy oudag in 'n huisie langs die see wil geniet – saam met sy "lekker" vrou.
10-24-2008, 03:35 PM #3164
Rowers se prooi lank in hul visier
Agt uit elke tien rooftogte wat in Suid-Afrika gepleeg word, word deeglik vooraf beplan.
Rowers kry dikwels weke voor die tyd inligting by huiswerkers of mense wat 'n gesin se bewegings goed ken voordat hulle toeslaan, blyk uit navorsing van dr. Rudolf Zinn, 'n senior dosent in forensiese en misdaadondersoeke aan Unisa.
Die meeste huisrowers sal met meer as 100 ernstige misdade wegkom voordat hulle uiteindelik aangekeer word.
Die meeste rooftogte word vir geldelike gewin gepleeg, het hy gesê.
Zinn, ook die voorsitter van die wêreldkonvensie vir moderne misdaadondersoeke, georganiseerde misdaad en menseregte, het gister sy navorsing oor misdaadtendense met onder meer lede van gemeenskapspolisiëringsforums (GPF's) in Pretoria gedeel.
Zinn se bevindings spruit uit onderhoude wat hy met 30 huisrowers tussen 19 en 26 jaar oud in verskeie tronke gevoer het. Hy wou onder meer by hulle weet wat die redes vir hul misdade was.
Volgens hom het die meeste van hulle dit vir geld gedoen.
Voorts het sy navorsing gewys die rowers sal eers deeglike inligting oor 'n huis bymekaarmaak. Hulle sal tot twee weke voor die tyd vrae aan huiswerkers of weerlose of naïewe gesinslede soos kinders oor die doen en late van die huismense vra.
Hulle vis soms ook by ander mense in die buurt.
Zinn het bevind twee derdes van die gevangenes wat hy uitgevra het, het gemiddeld 103 ernstige misdade oor 'n tydperk van ses jaar en sewe maande gepleeg voordat hulle gevang is.
Sowat 83% van huisrooftogte word deur Suid-Afrikaners gepleeg. Altesame 90% van die oortreders is swart. Net 20% van die rowers het matriek.
"Misdaad het sedert verlede jaar met 13,5% toegeneem en sowat 15 000 huisrooftogte vind jaarliks plaas – die meeste daarvan in Gauteng," het Zinn gesê.
"Die meeste van hulle (die rowers) kom uit gebroke gesinne. Hulle is dikwels gewelddadig en hulle teiken gewoonlik huise in ryker buurte."
Volgens Zinn is daar heelwat voorsorgmaatreëls wat mense kan tref om hul veiligheid te verseker.
Dit sluit onder meer in dat hulle hul huise sluit en seker te maak dat die alarmstelsel geaktiveer word wanneer nodig.
Hy het mense aangemoedig om by GPF's betrokke te raak en altyd waaksaam te wees.
10-26-2008, 02:29 AM #3165
Twee sterf toe hulle glo 'n rooftog vermy
'N 22-jarige vrou trou vandag, twee dae nadat haar ouers in 'n gru-ongeluk dood is toe hulle vermoedelik 'n rooftog probeer vermy het.
In plaas van haar pa sal me. Pierrette Marais se tweelingbroer, Piero, haar in die kerk afgee.
"Die troue sal steeds voortgaan, want dit is wat ons ouers sou wou gehad het," het mev. Perine Bezuidenhout (31), Marais se suster, gister gesê.
"Dis bitter moeilik, maar ons moet maar aangaan."
Mnr. Petrus (54) en mev. Petronella Marais (51) van Erasmusrand in die ooste van Pretoria is eergisteroggend in Roger Dyasonweg in die weste van die stad dood.
Mev. Marais het 28 jaar lank vir gr. 1's by die Laerskool Wespark skoolgehou.
Die egpaar was eergisteroggend omstreeks 02:00 op pad huis toe ná 'n eindjaargeselligheid vir onderwysers by dié skool.
Kapt. Tessa Jansen, polisiewoordvoerder, het gister gesê dit lyk of die egpaar in die regterkantste baan in die rigting van die Eeufees-kruising gery het toe die bestuurder skielik beheer oor die motor verloor en na links uitgeswaai het.
"Die motor het links van die pad af gery, getol en hard teen 'n boom gebots. Die impak het die boom ontwortel en 'n wal agter die boom het die motor na die pad se kant toe teruggegooi.
"Ná die botsing het die motor aan die brand geslaan en uitgebrand."
Mnr. André Bezuidenhout, die egpaar se skoonseun, het gesê die familie vermoed rowers het bande in die pad gesit waarvoor die egpaar moes uitswaai.
Die twee is volgens hom vermoedelik op slag dood. Hul lyke het in die brandende motor verkool voordat nooddienste op die toneel opgedaag het.
Jansen het gesê ná die tyd is vier motorbande sowat 100 m van die ongelukstoneel langs die pad gevind. Die polisie het aanvanklik nie die bande opgemerk nie, maar ondersoek die moontlikheid dat rowers dit in die pad gesit het.
Mnr. Jannie Marais, Petrus se broer, het gesê nadat die polisie die egpaar se lyke verwyder het, het hy nog 'n stuk van sy skoonsuster se voet in die uitgebrande Honda Jazz gevind. "Ek kon dit dadelik uitken, want 'n deel van die voet het nie uitgebrand nie en daar was nog naellak op die tone," het 'n bedroefde mnr. Marais gesê.
Mev. Bezuidenhout het gesê haar ouers het vir hul familie gelewe.
"Hulle was dierbare, liefdevolle mense wat altyd bereid was om te help.
"My ma was mal oor skoolgee en sy was vreeslik lief vir haar kinders by die skool en ook haar eie kinders."
Mnr. Gert Roos, hoof van die Laerskool Wespark, het die voorval as tragies beskryf.
"Sy was 'n puik juffrou en 'n sprankelende mens. Sy het baie mense se harte gesteel," het hy van mev. Marais gesê.
10-26-2008, 02:31 AM #3166
Hof bevind man weer skuldig aan moord
'n Pretorianer is vir die tweede keer skuldig bevind weens die moord op 'n man wat hom geld vir gras geskuld het.
Dit nadat die Pretoriase hooggeregshof Casper van Rooyen (62) se skuldigbevinding in die streekhof en sy vonnis van 15 jaar tronkstraf tersyde gestel het en 'n herverhoor gelas het.
Landdros Solomon Mkhabela het eergister in sy uitspraak in die herverhoor bevind Van Rooyen het wel opsetlik en wederregtelik mnr. Wim Rijnders (39) se dood veroorsaak.
Van Rooyen het in 2002 gras op Rijnders se perseel geplant.
Die dag van die moord in November 2002 het Van Rooyen na Rijnders se huis in Rietfontein, Pretoria, gegaan om sy geld vir die werk te gaan haal. Hulle het gestry oor die betaling.
Van Rooyen het Rijnders op die voorstoep van sy huis doodgeskiet. Mkhabela het gesê Van Rooyen se verweer is dat hy dit uit noodweer gedoen het.
"Die beskuldigde het só opgetree om 'n onregmatige aanranding deur die oorledene teen hom af te weer."
Van Rooyen het sy vuurwapen uitgehaal en 'n skoot in die algemene rigting van Rijnders afgevuur voordat hy gevlug het.
"Hy is reguit na 'n polisiekantoor waar hy 'n klag van aanranding ingedien het. In daardie stadium het hy nie geweet die oorledene is getref deur die skote wat afgevuur is nie."
Mkhabela het gesê die vraag is of Van Rooyen doelbewus opgetree het.
Hy het bevind Van Rooyen het wel opsetlik en wederregtelik Rijnders se dood veroorsaak as die gevolg van sy besoek.
Mkhabela het Van Rooyen se weergawe dat Rijnders hom aangerand het, verwerp.
"As die beskuldigde deur die oorledene aangerand of aangeval is, sou die beskuldigde dit in sy eie verklaring genotuleer het.
"Die verdediging se twee getuies (kapt. Martha Helena Horn en insp. Johannes Willem Horn) het vir die hof in dié verband gelieg."
Van Rooyen is ook skuldig bevind op aanklag van die rig van 'n vuurwapen op mev. Irene Rijnders, die oorledene se vrou.
10-26-2008, 02:32 AM #3167
Polisieman wat slagting oorleef, maak hart oop
Sers. Willem (Wimpie) van Niekerk (34) was meer as twee jaar gelede die enigste polisieman wat die Jeppestown-bloedbad in Johannesburg oorleef het.
Maar die pyn van wat daar gebeur het, het sy huwelik byna in die slag laat bly. Die trauma toe 'n swaargewapende rowerbende sy vier kollegas voor hom in 'n hinderlaag doodgeskiet het, kon hy nie verwerk nie.
Van Niekerk, asook konst. Francois Seaward (31), sers. Gert Schoeman (30), en inspekteurs Victor Mathye (49) en Frikkie van Heerden (33) het hulle op 25 Junie 2006 in sowat 20 rowers in 'n huis in Jeppestown vasgeloop. Sy kollegas is koelbloedig doodgeskiet en Van Niekerk is in die been gewond. Agt rowers is doodgeskiet.
Van Niekerk se fisieke herstel was vinnig, maar sielkundig was hy 'n wrak.
"Ek het my energie op my werk in die Wes-Randse honde-eenheid gefokus en my familie al hoe meer weggestoot."
As opgeleide gyselaar-onderhandelaar kon hy sy probleme vir sy kollegas wegsteek, maar sy vrou, Lynette (34), kon hy nie flous nie, sê hy.
Die keerpunt het gekom toe hy besef hy vervreem hom van Lynette en dat sy lewe aan skerwe lê.
Ná 'n lang helingsproses het hy uiteindelik uit sy dop gekruip. Dít is voorafgegaan deur "baie harde woorde van Lynette en die res van die familie", toe maande se sielkundige behandeling en uiteindelik die lees van honderde koerantberigte oor die bloedbad wat Lynette vir hom in 'n plakboek bewaar het.
"Dit was eers vier maande nadat sy klaar was met die plakboek dat ek uiteindelik die moed gehad het om dit te lees.
"Ek was kwaad oor die onbillikheid en onsensitiwiteit van die berigte en hoe emosioneel dit my laat voel het," sê hy.
Die kritiek dat die polisielede glo onbevoeg was en daardie dag flaters sou begaan het, het hom veral baie ontstel.
Die lees van die plakboek was die begin van sy helingsproses, maar teen daardie tyd wou sy vrou tou opgooi.
"Ek kon nie meer sy afsydigheid hanteer ná al die opofferings wat ek gemaak het nie," sê Lynette.
Gesinsterapie het albei gehelp om die sielkundige letsels en emosies te verwerk.
"Sonder dít sou Wimpie nooit die kruisverhoor kon deurstaan het nie. Dit het hom gehelp om met die nodige selfvertroue getuienis in die hofsaak te lewer," sê sy.
• Regter Ratha Mokgoathleng het Van Niekerk se kritiek belangrike getuienis die afgelope week in sy uitspraak as eerlik bestempel. Hy het die aantygings verwerp dat die polisie onbevoeg was om die situasie te hanteer.
Van Niekerk is verheug oor die regter se uitspraak tot dusver. Lynette wys trots die goue polisiekruis vir dapperheid wat Wimpie vroeër vanjaar ontvang het saam met familielede van die ander vier polisielede wat in die skietery dood is.
Sy gee hom 'n druk en vryf dan oor haar swanger buik. "Hy is beslis 'n held," sê sy, "maar hy moet net nie probeer om ons seun 'n polisieman te maak nie." Hulle verwag hul eersteling in Desember of Januarie.
Die uitspraak duur Maandag voort.
10-26-2008, 02:33 AM #3168
10-26-2008, 02:34 AM #3169
Suster van Rapport-man in haar 'Fort Knox' vermoor
Ure nadat hy haar die laaste keer gegroet het, is die bekroonde motorskrywer Egmont Sippel se suster Monica (51) die afgelope week in haar huis in een van Stellenbosch se voorste woonbuurte vermoor.
Die polisie het haar lyk Donderdagaand omstreeks halfagt in haar slaapkamer gevind nadat bure haar Dinsdagmiddag die laaste keer voor haar goed beveiligde huis in Welgevallenstraat, Dalsig, gesien het.
Sy is vermoedelik met 'n brandblusser doodgeslaan.
Sippel, Rapport se motorredakteur wat in Johannesburg woon, het Maandagnag by Monica oorgebly omdat hy Dinsdag 'n motorbekendstelling in Kaapstad moes bywoon.
"Ek het haar omstreeks kwart oor agt die oggend gegroet en gery. Die huishulp het toe net daar aangekom. Ek het Woensdag teruggevlieg huis toe."
'n Geskokte Sippel het gister gesê hy en sy ander suster, Christelle, kan maar net bespiegel oor wat gebeur het.
"Dis verskriklik. Dit is onbegrensde hartseer hierdie."
Dis die tweede slag wat die gesin die laaste maande tref.
Sippel se ma, Berendina, wat saam met Monica in dié huis gewoon het, is onlangs oorlede.
Sippel sê hy het self die huis help beveilig.
"Dis 'n raaisel. Ons kan maar net bespiegel. Dis nie vir my 'n maklike jaar nie.
"Die moordenaar het haar óf geken óf het ingeglip toe sy haar motor in die garage trek."
Monica het Dinsdagmiddag nog aan Christelle vertel dat daar vroeër die dag iemand in haar huis was. Die man het gevlug toe die huishulp op hom geskree het.
Kapt. René Matthee, 'n polisiewoordvoerder, het bevestig "die polisie het Dinsdag om die huis geloop", maar niemand vasgetrek nie.
Monica het die huishulp omstreeks 15:00 huis toe geneem.
Volgens Sippel het hy en Christelle sedert Woensdagmiddag met hul suster in aanraking probeer kom. Toe hulle teen Donderdagoggend nog geen antwoord op haar huisfoon kry nie, het hulle die ergste begin vermoed.
"Ons het gedink sy's dalk gekaap. Ek en my suster het die bure gevra hulle moet gaan kyk wat aangaan. Hulle sien toe haar motor is in die garage.
"Dit het beteken dat as sy in die huis is, sy in die moeilikheid moet wees omdat sy nie haar foon geantwoord het nie. Ons het maar gehoop sy kuier iewers."
'n Slotmaker is ontbied en bure het die polisie gevra om saam met hulle die huis binne te gaan.
"Ek het aan alles gedink wat moontlik met haar kon skeefloop, maar nie dat sy in haar eie huis vermoor is nie," het Sippel gesê.
'n Buurman sê die moord is " 'n absolute ramp vir ons stil buurt". "Ons weet net daar was geen gedwonge toegang nie."
Die ondersoekbeampte, insp. Johan Nel, het die woning as "Fort Knox" beskryf.
Enigeen wat met die ondersoek kan help, kan hom bel by 082 837 7288.
Woman murdered in 'Fort Knox'
Stellenbosch - Hours after award-winning motoring journalist Egmont Sippel greeted his sister Monica, 51, she was found murdered in one of Stellenbosch's top suburbs.
Police found her body on Thursday night in the bedroom of her home in Dalsig. The house had extensive security. She was presumably beaten to death with a fire extinguisher.
Sippel, Rapport's motoring editor, was staying with his sister on Monday night as he had to attend a car launch in Cape Town. He said he and his other sister Christelle could only speculate about what had happened.
"It's terrible. This is indescribable grief."
It was the second tragedy to have hit the family over the past few months. Sippel's mother Berendina, who had lived with Monica, died recently.
Sippel said he had helped secure the home himself.
"It's a riddle. We can only speculate. This has not been an easy year for me. The killer either knew her or slipped in when she pulled her car into the garage."
Monica had told Christelle on Tuesday that someone had been in the house earlier that day. The man fled when the domestic worker yelled at him.
Police spokesperson Captain René Matthee confirmed that police were at the house on Tuesday but didn't see anyone. Sippel and his sister had been trying to reach their sister from Wednesday. A locksmith eventually had to open the door and neighbours asked police to accompany them inside.
"I thought of everything that could possibly go wrong, but not that she was murdered in her own home," said Sippel.
A neighbour said the murder was "an absolute disaster for our quiet neighbourhood."
"But we know their was no forced entry."
Investigating officer inspector Johan Nel, described the house as "Fort Knox".
Anyone with information can contact him on 082 837 7288.
10-26-2008, 02:36 AM #3170
Cops arrest second suspect
Johannesburg - Eastern Cape police have arrested a second man for the murder of rugby marketer Pierre Blom in August, they said on Saturday. Spokesperson Superintendent Mzukisi Fatyela said the man was arrested in Phola Park, Mthata on Friday.
"Members of the crime intelligence unit confiscated three loaded firearms when arresting him and he has also been linked to other crimes around the Eastern Cape," Fatyela said.
The 27-year-old is expected to appear in the East London Magistrate's Court on Monday, facing charges of murder and possession of unlicensed firearms.
On October 12, police arrested a 25-year-old man in Cefane, Ngcobo for the same crime.
He has since appeared in court and was denied bail.
Blom was killed by a group that had just robbed a filling station in East London.
Dispatch online reported at the time that the former Border Rugby Football Union marketing agent was shot dead when he was caught up in an armed robbery at an Engen garage on Bonza Bay road, East London.